text: Status: Kandidater venter stadig i spænding
  19 juni 2015 kl. 04.21
  Hos flere af de politiske partier i Sydjylland, skal fintællingerne afgøre, hvem der endelig er valgt ind i Folketinget.
  Hos socialdemokraterne kæmper Christian Rabjerg Madsen, Karen Klint, Troels Ravn og Anne Sina om to pladser.
  Hos Venstre svæver Jens Ejnar Kristensen, Anni Mathisen, Hans Christian Thoning og Hans Christian Schmidt i uvished om, hvem af dem, der tager den 5. plads.
  Hos de Radikale er det heller ikke endnu afgjort om det er Lotte Rod, Marlene Borst Hansen eller Stephan Kleinschmidt, der tager det Radikale venstres ene plads.
  Hos Liberal Alliance venter Henrik Dahl på at høre om han er valgt som partiets anden kandidat i landsdelen.
  Selvom Dansk Folkeparti er valgets vinderparti, er det endnu kun sikkert at Kristian Thulelsen Dahl tager den ene af seks pladser. Dog ser det ud til Marie Karup, Karina Adsbøl, Susanne Ejlersen og Peter Kofoed Poulsen vil komme ind.
  